Priekšlikums PADOMES LĒMUMS, ar kuru izdara grozījumus 2008. gada 28. februāra Lēmumā 2008/203/EK, ar ko Regulu (EK) Nr. 168/2007 īsteno attiecībā uz Eiropas Savienības Pamattiesību aģentūras daudzgadu pamatprogrammas pieņemšanu laikposmam no 2007. gada līdz 2012. gadam /* COM/2010/0708 galīgā redakcija - APP 2010/0347*/





[pic] | EIROPAS KOMISIJA | Briselē, 2.12.2010 COM(2010) 708 galīgā redakcija 2010/0347 (APP) Priekšlikums PADOMES LĒMUMS, ar kuru izdara grozījumus 2008. gada 28. februāra Lēmumā 2008/203/EK, ar ko Regulu (EK) Nr. 168/2007 īsteno attiecībā uz Eiropas Savienības Pamattiesību aģentūras daudzgadu pamatprogrammas pieņemšanu laikposmam no 2007. gada līdz 2012. gadam PASKAIDROJUMA RAKSTS PAMATINFORMāCIJA PAR PRIEKšLIKUMU Priekšlikuma pamatojums un mērķi Padome 2007. gada 15. februārī pieņēma Regulu (EK) Nr. 168/2007 (turpmāk tekstā - „Regula”)[1], ar ko izveido Eiropas Savienības Pamattiesību aģentūru (turpmāk tekstā - „Aģentūra”). Aģentūra darbību uzsāka 2007. gada 1. martā. Saskaņā ar regulas 5. pantu Aģentūras darbības tematiskās jomas nosaka Padome, pieņemot daudzgadu pamatprogrammu. Padomes to izdarīja, pieņemot Padomes 2008. gada 28. februāra Lēmumu (2008/203/EK), ar ko Regulu (EK) Nr. 168/2007 īsteno attiecībā uz Eiropas Savienības Pamattiesību aģentūras daudzgadu pamatprogrammas pieņemšanu laikposmam no 2007. gada līdz 2012. gadam (Daudzgadu programma)[2]. Šā priekšlikuma mērķis ir izdarīt grozījumus Aģentūras daudzgadu programmā, lai tā varētu pildīt savus uzdevumus tiesu iestāžu sadarbības krimināllietās un policijas sadarbības jomās. Vispārīgais konteksts Komisija 2005. gada 30. jūnijā ierosināja[3] izveidot Pamattiesību aģentūru. Šajā nolūkā tika ierosināti divi tiesību akti – i) Padomes Regula, "ar ko izveido Eiropas Savienības Pamattiesību aģentūru, pamatojoties uz EK līguma 308. pantu", un ii) Padomes Lēmums, "ar kuru Eiropas Savienības Pamattiesību aģentūrai piešķir pilnvaras veikt pasākumus Līguma par Eiropas Savienību VI sadaļā minētajās jomās", pamatojoties uz Līguma par ES 30. un 31. pantu un 34. panta 2. punkta c) apakšpunktu. Tomēr Padomes apspriežu rezultātā 2007. gada 15. februārī varēja pieņemt vienīgi tiesību aktu, ar kuru Aģentūra tika pilnvarota pildīt savus uzdevumus Kopienas kompetences ietvaros (Regulu (EK) Nr. 168/2007). Padome nolēma nepieņemt tiesību aktu, kas būtu ļāvis Aģentūrai pildīt savus uzdevumus jomās, uz kuram attiecas EK Līguma VI sadaļa[4]. Komisija joprojām uzskata, ka Pamattiesību aģentūrai būtu jāvar veikt pasākumus (kā noteikts regulā) tiesu iestāžu sadarbības krimināllietās un policijas sadarbības jomās. Pamattiesību hartas juridiski saistošais raksturs un tā saukto "pīlāru" atcelšana vēl vairāk vedina domāt, ka šīs jomas būtu jāpievieno Aģentūras pasākumiem. Regulu (EK) Nr. 168/2007 pieņēma, pamatojoties uz bijušā EK līguma 308. pantu. Pēc Lisabonas līguma stāšanās spēkā šis pants grozītā redakcijā ir kļuvis par 352. pantu Līgumā par Eiropas Savienības darbību (LESD). Jautājumi, kas agrāk bija iekļauti ES līguma VI sadaļā (bijušajā "trešajā pīlārā"), tagad ir 4. nodaļa ("tiesu iestāžu sadarbība krimināllietās") un 5. nodaļa ("Policijas sadarbība") LESD V sadaļā ("Brīvības, drošības un tiesiskuma telpa"). LESD 352. pants attiecas uz visiem jautājumiem, kas ietilpst Līguma darbības jomā. Tādēļ nav nepieciešams izdarīt grozījumus Regulā (EK) 168/2007, lai tās darbības jomā ietvertu arī jautājumus, kurus pašlaik aptver LESD V sadaļa. Tomēr pašreizējā daudzgadu programmā tiesu iestāžu sadarbība krimināllietās un policijas sadarbība nav ietvertas starp tematiskajām jomām, kurās aģentūra var veikt pasākumus. Tādēļ ir nepieciešams izdarīt tajā grozījumus, lai ļautu aģentūrai veikt savu uzdevumu šajās jomās. APSPRIEšANāS AR IEINTERESēTAJāM PERSONāM UN IETEKMES NOVēRTēJUMS Komisija pirms priekšlikuma par Pamattiesību aģentūras izveidi iesniegšanas bija veikusi plašu sabiedrisko apspriešanos. Ieinteresētās personas, ar kuram apspriedās, bija stingri paudušas vēlmi, lai tiesu iestāžu sadarbības krimināllietās un policijas sadarbības jomas tiktu iekļautas aģentūras pasākumu darbības jomā. Šīs apspriešanās rezultāti tika ietverti ietekmes novērtējumā[5], kas tika pievienots priekšlikumam un kurā, kā izskaidrots iepriekš, jau tika ņemta vērā bijušā ES līguma VI sadaļā ietilpstošo jautājumu iekļaušana aģentūras pasākumu darbības jomā. Kopš tā laika ieinteresētās personas ir turpinājušas paust vēlmi, lai aģentūra darbotos arī šajās jomās. PRIEKšLIKUMA JURIDISKIE ASPEKTI Ierosinātās darbības saturs Ar ierosināto grozījumu Padomes lēmuma 2. pantā noteiktajām tematiskajām jomām tiek pievienota papildu joma. Juridiskais pamats Komisija uzskata, ka Regulas 168/2007 5. panta 1. punkts ir sekundārs juridiskais pamats Eiropas Kopienu Tiesas sprieduma lietā C-133/06[6] nozīmē. Tādēļ šā priekšlikuma juridiskajam pamatam būtu jābūt tādam pašam kā regulas juridiskajam pamatam, proti, pašreizējam LESD 352. pantam. IETEKME UZ BUDžETU Šis priekšlikums neietekmē budžetu. Ar to paplašinās aģentūras daudzgadu programmu, lai varētu veikt darbību policijas un tiesu iestāžu sadarbības krimināllietās jomā to projektu ietvaros, kuriem budžeta iestāde jau ir paredzējusi līdzekļus. SīKāKS PRIEKšLIKUMA SKAIDROJUMS Ar šo priekšlikumu pašreizējās daudzgadu programmas tematiskajām jomām tiek pievienota tiesu iestāžu sadarbības krimināllietās un policijas sadarbības joma. Saskaņā ar LESD V sadaļas 4. un 5. nodaļu Eiropas Savienība var pieņemt dažādus pasākumus šajās jomās, kas reizēm rada delikātus jautājumus pamattiesību jomā. Veicot pasākumus tiesu iestāžu sadarbības krimināllietās jomā un policijas sadarbības jomā, aģentūra dos ieguldījumu, lai sasniegtu Savienības mērķi panākt, lai tās pieņemtie pasākumi, kā arī to īstenošana būtu saskaņā ar Pamattiesību hartu. 2010/0347 (APP) Priekšlikums PADOMES LĒMUMS, ar kuru izdara grozījumus 2008. gada 28. februāra Lēmumā 2008/203/EK, ar ko Regulu (EK) Nr. 168/2007 īsteno attiecībā uz Eiropas Savienības Pamattiesību aģentūras daudzgadu pamatprogrammas pieņemšanu laikposmam no 2007. gada līdz 2012. gadam EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 352. pantu, ņemot vērā Eiropas Komisijas priekšlikumu[7], pēc tiesību akta projekta nosūtīšanas valstu parlamentiem, ņemot vērā Eiropas Parlamenta piekrišanu[8], saskaņā ar īpašu likumdošanas procedūru, tā kā: (1) Lai Aģentūra varētu atbilstīgi veikt savus uzdevumus, precīzas tematiskās jomas tās darbībai bija jānosaka ar daudzgadu pamatprogrammu piecu gadu laikposmam, kā tas ir noteikts Regulas (EK) Nr. 168/2007 5. panta 2. punktā. (2) Pirmo daudzgadu pamatprogrammu Padome pieņēma ar Padomes 2008. gada 28. februāra Lēmumu 2008/203/EK, ar ko Regulu (EK) Nr. 168/2007 īsteno attiecībā uz Eiropas Savienības Pamattiesību aģentūras daudzgadu pamatprogrammas pieņemšanu laikposmam no 2007. gada līdz 2012. gadam[9]. (3) Tomēr pašreizējā daudzgadu pamatprogrammā nav ietverta tiesu iestāžu sadarbības krimināllietās tematiskā joma un policijas sadarbības tematiskā joma. (4) Laikā, kad tika pieņemta Regula (EK) Nr. 168/2007, Padome bija piekritusi līdz 2009. gada 31. decembrim pārskatīt Pamattiesību aģentūras kompetences jomas, paredzot iespēju tās paplašināt, lai ietvertu arī policijas un tiesu iestāžu sadarbību krimināllietās, un aicināja Komisiju šajā nolūkā attiecīgi iesniegt priekšlikumu. (5) Tiesu iestāžu sadarbība krimināllietās un policijas sadarbība tiek regulētas attiecīgi Līguma par Eiropas Savienības darbību V sadaļas 4. un 5. nodaļā. Lai Pamattiesību aģentūra varētu veikt pasākumus šajās jomās, ir nepieciešams grozīt daudzgadu pamatprogrammu, IR PIEŅĒMUSI ŠO LĒMUMU. 1. pants Lēmumu 2008/203/EK groza šādi. Lēmuma 2. pantā pievieno šādu punktu: "j) tiesu iestāžu sadarbība krimināllietās un policijas sadarbība." 2. pants Šis lēmums stājas spēkā divdesmitajā dienā pēc tā publicēšanas Eiropas Savienības Oficiālajā Vēstnesī . 3. pants Šis lēmums ir adresēts dalībvalstīm. Briselē, 2010. gada … Padomes vārdā priekšsēdētājs [1] OV L 53, 22.2.2007., 1. lpp. [2] OV L 63, 7.3.2008., 14. lpp. [3] COM (2005) 280 galīgā redakcija. [4] Padome tolaik paziņoja šādi : "Padome piekrīt līdz 2009. gada 31. decembrim pārskatīt Pamattiesību aģentūras kompetences jomas, paredzot iespēju tās paplašināt, lai ietvertu arī policijas un tiesu iestāžu sadarbību krimināllietās. Lai to panāktu, Padome aicina Komisiju vajadzības gadījumā nākt klajā ar priekšlikumu." (Eiropas Savienības Padomes (Tieslietas un iekšlietas) 2781. sanāksmes, kas 2007. gada 15. februārī notika Briselē, protokola projekta papildinājums. Dokuments 6396/07 ADD 1, PV/CONS 7 JAI 80,27.2.2007). [5] Skatīt ziņojumu SEC (2005) 849, 30.6.2005. [6] 2008. gada 6. maija spriedums lietā C-133/06 Parlaments pret Padomi. [7] OV C […], […], […]. lpp. [8] OV C […], […], […]. lpp. [9] OV L 63, 7.3.2008., 14. lpp.